CELEX: 62011CN0181
Language: lv
Date: 2011-04-15 00:00:00
Title: Lieta C-181/11: Apelācijas sūdzība, ko par Vispārējās tiesas (ceturtā palāta) 2011. gada 3. februāra spriedumu lietā T-33/05 Compañía Española de Tabaco en Rama, S.A. (Cetarsa) /Eiropas Komisija 2011. gada 15. aprīlī iesniedza Compañía Española de Tabaco en Rama, S.A.

25.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 186/14
            
         Apelācijas sūdzība, ko par Vispārējās tiesas (ceturtā palāta) 2011. gada 3. februāra spriedumu lietā T-33/05 Compañía Española de Tabaco en Rama, S.A. (Cetarsa)/Eiropas Komisija 2011. gada 15. aprīlī iesniedza Compañía Española de Tabaco en Rama, S.A.
   
   (Lieta C-181/11)
   2011/C 186/24
   Tiesvedības valoda — spāņu
   
      Lietas dalībnieki
   
   
      Apelācijas sūdzības iesniedzēja: Compañía Española de Tabaco en Rama, S.A. (Cetarsa) (pārstāvji — M. Araujo Boyd, J. Buendía Sierra un Á. Givaja Sanz, abogados)
   
      Otrs lietas dalībnieks: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt pārsūdzēto spriedumu;
            
         
               —
            
            
               atcelt Komisijas 2004. gada 20. oktobra Lēmumu par procedūru saskaņā ar [EKL] 81. pantu un EEZ līguma 53. pantu (Lieta COMP/C.38.238/B.2 — neapstrādāta tabaka — Spānija);
            
         
               —
            
            
               pakārtoti, samazināt pārsūdzētā lēmuma 3. pantā noteikto naudas sodu, to no jauna nosakot EUR 1 000 apmērā un, vēl pakārtoti — ja uzliktais naudas sods nebūs tāds pats kā ražotājiem noteiktais, tad to noteikt EUR 2 905 200 apmērā, kas iegūts, piemērojot atlaidi 40 % apmērā atbildību mīkstinošu apstākļu dēļ, nosakot augstāko robežu 10 % apmērā no kopējā apgrozījuma, neietekmējot tādējādi piemērojamo atlaidi Cetarsa tās sadarbības izmeklēšanas ietvaros dēļ, kā to arī atzinusi Vispārējā tiesa;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītāja apgalvo, ka pārsūdzētajā spriedumā Vispārējā tiesa esot pieļāvusi kļūdu tiesību piemērošanā daļā par valsts tiesību normu ietekmi uz Cetarsa rīcības likumību.
   Prasītāja arī apgalvo, ka Vispārējā tiesa esot pieļāvusi kļūdu, jo tā esot sagrozījusi ar pārkāpuma izdarīšanas laikā spēkā esošajiem valsts tiesību aktiem saistītos faktus, kas kļūdaini ir bijis pamats secinājumam, ka pārstrādātāju rīcība esot bijusi vēl ļaunāka nekā ražotāju izdarītais un ka ar savu rīcību pārstrādātāji esot pārsnieguši to, kas tiem ļauts saskaņā ar tiesību normām.
   Visbeidzot, prasītāja norāda, ka atšķirībā no iesaistītajiem uzņēmumiem piešķirtā atlaide atbilstoši neskaidrībai, kas radīta ar valsts tiesību aktiem, nekādi neesot ietekmējusi Cetarsa uzliktā naudas soda aprēķinu.